Publication: Magyar Közlöny
Issue: MK-1998-32 (Year: 1998, Number: 32)
Era: 1990-2004
Section: Melléklet a 11/1998. (IV. 17.) NM rendelethez
Paragraph Index: 776

c) Gyakorlati vizsga: (Hagyományos röntgen, intervenciós radiológia, UH, CT, MR, röntgen-műtő, filmkidolgozás munkaterületeken.) A gyakorlati vizsgán a jelöltnek komplex tételt kell megoldania a „Képalkotó eljárások gyakorlata” című tantárgyból. A tantárgy az alábbi témaköröket öleli fel: felvételtechnika, röntgen fototechnika, számítástechnika, orvosi latin, higiéne, interperszonális kapcsolatok, gyógyszertan, egészségügyi ügyvitel és szervezés, adatrögzítés, leletezés, archiválás, oxyologia, kommunikáció. A gyakorlati vizsga munkafeladatai: a képi diagnosztikai és intervenciós asszisztensi munka munkafolyamatait (munkaműveleteit) magába foglaló feladatok megoldása. A beteg érkezésétől távozásáig történő képi diagnosztikai és intervenciós szakasszisztensi feladatok elvégzése. A vizsgázó a vizsgafeladatát a vizsgabizottság folyamatos megfigyelése mellett végezheti. 1998/32. szám Megfigyelési szempontok: — a beteggel való bánásmód, — a kommunikációs tevékenységek hatékonysága, — a figyelem koncentráltsága, pontosság, munkaszervezés, — a munkahelyek műszereinek, berendezéseinek és az alkalmazott gyógyszerek, kontrasztanyagok ismerete és használata, — a gyakorlati feladatok megoldásának szintje (önállóság, biztonság, időfaktor), — szakmai tájékozottság, felismerő-, döntő-, cselekvőképesség, — a dokumentáció kivitelezése, — a munkafolyamat elméleti alapjainak ismerete, — megjelenés, viselkedés.

Source: https://magyarkozlony.hu/hivatalos-lapok/f09911e4c9cf59b5eacbe293c7e3a1b4a2f7daa2/dokumentumok/94109914ef31ddfadd6e075aa568c9fd38ed4230/letoltes